sukhrobnurali/uzbek-legal-corpus huggingface dataset:
JISMONIY ShAXSLARNING DAROMADIGA SOLINADIGAN SOLIQNI HISOBLAB ChIQARISh VA BUDJETGA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi va Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2002-yil 14-yanvardagi 10, 2002-16-son qarori bilan tasdiqlangan Jismoniy shaxslarning daromadiga solinadigan soliqni hisoblab chiqarish va budjetga toʻlash tartibi toʻgʻrisidagi yoʻriqnomaga (2002-yil 14-mart, roʻyxat raqami 1110 — Meʼyoriy hujjatlar axborotnomasi, 2002-y., 5, 17-18-son; 2003-y., 5-6-son; Oʻzbekiston Respublikasi qonun hujjatlari toʻplami, 2004-y., 10-son, 125-modda; 2005-y., 10-11-son, 87-modda; 2006-y., 9-son, 67-modda) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.
JINOIY FAOLIYATDAN OLINGAN DAROMADLARNI LEGALLAShTIRIShGA VA TERRORIZMNI MOLIYALAShTIRIShGA QARShI KURAShISh SOHASIDAGI AYRIM QONUN HUJJATLARINING AMAL QILIShINI TOʻXTATIB TURISh TOʻGʻRISIDA
(law, 2009-10-12)

Oʻzbekiston Respublikasi Prezidentining “Aholining va xoʻjalik yurituvchi subyektlarning bank tizimiga ishonchini mustahkamlashga oid keyingi chora-tadbirlar toʻgʻrisida” 2007-yil 12-yanvardagi PQ-565-sonli qaroriga muvofiq: 1. Jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish sohasidagi ayrim qonun hujjatlarining amal qilishi ilovaga* muvofiq 2013-yilning 1-yanvariga qadar toʻxtatib turilsin. 2. Oʻzbekiston Respublikasi Bosh prokuraturasi bir hafta muddatda mazkur qaror ilovalarida koʻrsatilgan qonun hujjatlarining amal qilishini vaqtincha toʻxtatib turishdan kelib chiqqan holda idoraviy normativ hujjatlarga hamda Oʻzbekiston Respublikasi Bosh prokuraturasi huzuridagi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamenti markaziy apparati, uning Qoraqalpogʻiston Respublikasi, viloyatlar va Toshkent shahar boshqarmalari, tuman (shahar) boʻlimlari tarkibiy tuzilmalari toʻgʻrisidagi nizomlarga tegishli oʻzgartirish va qoʻshimchalar kiritsin. 3. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
IShLAB ChIQARILADIGAN VA SOTILADIGAN TOVARLAR (IShLAR, XIZMATLAR) BOʻYIChA QOʻShILGAN QIYMAT SOLIGʻINI HISOBLAB ChIQARISh VA TOʻLASh TARTIBI TOʻGʻRISIDA YOʻRIQNOMAGA OʻZGARTISh VA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining “Qimmatli qogʻozlar bozorini yanada rivojlantirish chora-tadbirlari toʻgʻrisida” 2006-yil 27-sentabrdagi PQ-475-son qaroriga muvofiq (“Oʻzbekiston Respublikasi qonun hujjatlari toʻplami”, 2006-yil, 39-son, 387-modda) qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2003-yil 7-martdagi 43, 2003-37-son qarori bilan tasdiqlangan Ishlab chiqariladigan va sotiladigan tovarlar (ishlar, xizmatlar) boʻyicha qoʻshilgan qiymat soligʻini hisoblab chiqarish va toʻlash tartibi toʻgʻrisida yoʻriqnomaga (2003-yil 29-aprel, roʻyxat raqami 1238 — Meʼyoriy hujjatlar axborotnomasi, 2003-y., 7-8-son; Oʻzbekiston Respublikasi qonun hujjatlari toʻplami, 2004-y., 11-son, 131-modda; 2005-y., 15-16-son, 125-modda; 40-son, 312-modda; 2006-y., 20-21-son, 182-modda) ilovaga* muvofiq oʻzgartish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
Mikromoliyaviy xizmatlar bozorini yanada rivojlantirish chora-tadbirlari toʻgʻrisida
(resolution, 2022-10-25)

Mikromoliyaviy xizmatlar bozorini yanada rivojlantirish, mikrokredit tashkilotlarining faoliyatini amalga oshirish huquqiga litsenziyalar berish mexanizmini tartibga solish maqsadida Vazirlar Mahkamasi qaror qiladi: 1. “Oʻzbekiston Respublikasi Markaziy banki toʻgʻrisida”gi Oʻzbekiston Respublikasi Qonuniga muvofiq respublika hududida mikrokredit tashkilotlari faoliyatini litsenziyalash, tartibga solish va nazorat qilish Oʻzbekiston Respublikasi Markaziy banki tomonidan amalga oshirilishi maʼlumot uchun qabul qilinsin. 2. Belgilansinki: 2007-yil 1-apreldan boshlab respublika hududida Oʻzbekiston Respublikasi Markaziy bankining tegishli litsenziyasisiz mikrokredit tashkilotlari faoliyati amalga oshirilishiga yoʻl qoʻyilmaydi; mikrokredit tashkilotlari faoliyati amalga oshirilishi huquqiga ariza koʻrib chiqilganligi uchun litsenziya talabgoridan Oʻzbekiston Respublikasi Markaziy banki tomonidan ariza berilgan kunda qonunchilikda belgilangan bazaviy hisoblash miqdorining 50 foizi miqdorida yigʻim undiriladi; mikrokredit tashkilotlari faoliyati amalga oshirilishi huquqiga litsenziya berilganligi uchun “Davlat boji toʻgʻrisida”gi Oʻzbekiston Respublikasi Qonunida belgilangan miqdorda davlat boji undiriladi. 3. Oʻzbekiston Respublikasi Markaziy banki: respublikada roʻyxatdan oʻtkazilgan va mikrokredit tashkilotlari faoliyatini amalga oshiradigan yuridik shaxslarni xatlovdan oʻtkazishni 2007-yil 1-aprelgacha boʻlgan muddatda tugallasin va ularga qonun hujjatlarida belgilangan tartibda tegishli litsenziya bersin; Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Oʻzbekiston Respublikasi Savdo-sanoat palatasi bilan birgalikda bir oy muddatda mintaqalar boʻyicha maqsadli yoʻnalishlarni nazarda tutadigan 2007-2008-yillarda mikrokredit tashkilotlari tarmogʻini barpo etish va kengaytirish boʻyicha aniq chora-tadbirlar kompleksini ishlab chiqsin va tasdiqlasin. 4. Oʻzbekiston Respublikasi Moliya vazirligi Davlat soliq qoʻmitasi va Markaziy bank bilan birgalikda bir oy muddatda idoraviy normativ hujjatlarga mikrokredit tashkilotlariga soliq solish xususiyatlarini aniqlashtirish yuzasidan tegishli oʻzgartirish va qoʻshimchalar kiritsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov va Oʻzbekiston Respublikasi Markaziy banki raisi F.M. Mullajonov zimmasiga yuklansin.
LITVA RESPUBLIKASI BILAN HAMKORLIKNI YaNADA KENGAYTIRISh ChORA-TADBIRLARI TOʻGʻRISIDA
(resolution, 2021-02-22)

Oʻzbekiston Respublikasi Tashqi ishlar vazirligi bilan Litva Respublikasi Tashqi ishlar vazirligi oʻrtasidagi siyosiy maslahatlashuvlar davomida erishilgan ahdlashuvlarning toʻliq koʻlamda va oʻz vaqtida amalga oshirilishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi bilan Litva Respublikasi oʻrtasidagi yaqin istiqbolga moʻljallangan hamkorlikni yanada rivojlantirish tadbirlari rejasi (keyingi oʻrinlarda Tadbirlar rejasi deb yuritiladi) ilovaga muvofiq tasdiqlansin. 2. Tadbirlar rejasini bajarish boʻyicha vazirliklar va idoralar faoliyatini muvofiqlashtirish Oʻzbekiston Respublikasi Tashqi ishlar vazirligiga yuklansin. 3. Vazirliklar va idoralar rahbarlari Tadbirlar rejasining oʻz vaqtida va sifatli bajarilishini taʼminlasinlar hamda ularning bajarilishi toʻgʻrisida yilning har choragida Vazirlar Mahkamasiga va Oʻzbekiston Respublikasi Prezidenti huzuridagi Milliy xavfsizlik Kengashi Apparatiga axborot taqdim etsinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S.Azimov zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2024-05-07)

Oʻzbekiston Respublikasi Vazirlar Mahkamasining “Xalq isteʼmol tovarlari koʻrgazmalari va yarmarkalarini oʻtkazish sohasida “Oʻzulgurjisavdoinvest” uyushmasi faoliyatini faollashtirishga doir qoʻshimcha chora-tadbirlari toʻgʻrisida” 2006-yil 29-dekabrdagi 270-son qarorini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlari oʻz kuchini yoʻqotgan deb hisoblansin. 2. “Oʻzulgurjisavdoinvest” uyushmasi manfaatdor vazirliklar va idoralar bilan birgalikda bir oy muddatda “Oʻzulgurjisavdoinvest” ulgurji savdo korxonalari uyushmasi tomonidan xalq isteʼmol tovarlari koʻrgazmalari va yarmarkalarini oʻtkazish toʻgʻrisidagi nizomni ishlab chiqsin va belgilangan tartibda tasdiqlasin. 3. Mazkur qarorning bajarilishini nazorat qilish Vazirlar Mahkamasining Qishloq va suv xoʻjaligi, qishloq xoʻjaligi mahsulotlarini qayta ishlash hamda isteʼmol tovarlari masalalari axborot-tahlil departamentiga yuklansin. 1. Vazirlar Mahkamasining “Xalqaro yarmarka savdosi respublika markazini tashkil etish toʻgʻrisida” 1999-yil 4-martdagi 97-son qarori. 2. Vazirlar Mahkamasining “Oʻzkoʻrgazmasavdo” doimiy ishlovchi respublika yarmarka savdosi markazini tashkil etish chora-tadbirlari toʻgʻrisida” 2000-yil 5-sentabrdagi 340-son qarori (Oʻzbekiston Respublikasi QT, 2000-y., 9-son, 56-modda) va qarorga ilova. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2003-yil 13-yanvardagi 14-son qaroriga ilovaning 21-bandi (Oʻzbekiston Respublikasi QT, 2003-y., 1-son, 5-modda). 4. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish va baʼzilarini oʻz kuchini yoʻqotgan deb hisoblash toʻgʻrisida” 2005-yil 8-sentabrdagi 206-son qaroriga 1-ilovaning 24-bandi (Oʻzbekiston Respublikasi QT, 2005-y., 8-9-son, 48-modda).
DAVLAT AXBOROT RESURSLARI HAMDA ULARNI ShAKLLANTIRISh, ULARDAN FOYDALANISh VA ULARNI QOʻLLAB-QUVVATLASh UChUN MASʼUL BOʻLGAN DAVLAT ORGANLARI ROʻYXATIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2007-02-16)

Davlat axborot resurslarini hisobga olishni takomillashtirish maqsadida Vazirlar Mahkamasi qaror qiladi: 1. Vazirlar Mahkamasining 2006-yil 20-fevraldagi 27-son qarori (Oʻzbekiston Respublikasi QT, 2006-y., 2-son, 11-modda) bilan tasdiqlangan Davlat axborot resurslari hamda ularni shakllantirish, ulardan foydalanish va ularni qoʻllab-quvvatlash uchun masʼul boʻlgan davlat organlari roʻyxatiga ilovaga muvofiq oʻzgartirish va qoʻshimchalar kiritilsin. 2. Vazirliklar va idoralar: tegishli davlat axborot resurslari shakllantirilishi, ulardan foydalanilishi va ularning oʻz vaqtida qoʻllab-quvvatlanishi va yangilanishini taʼminlasinlar; davlat organlarining ishlatilayotgan axborot tizimlarini joriy yil 30-iyungacha belgilangan tartibda roʻyxatdan oʻtkazsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N.Aripov zimmasiga yuklansin. 1. 1-pozitsiyadan keyin quyidagi mazmundagi 1-1-pozitsiya qoʻshilsin: 2. 17-pozitsiya quyidagi mazmunda bayon qilinsin: 3. 17-pozitsiyadan keyin quyidagi mazmundagi 17-1 va 17-2-pozitsiyalar qoʻshilsin: 4. 40-pozitsiyadan keyin quyidagi mazmundagi 40-1 va 40-2-pozitsiyalar qoʻshilsin: 5. 42-pozitsiyadagi “Davlat axborot resurslari nomi” ustunida “axborot resurslari” soʻzlaridan keyin “va davlat organlarining axborot tizimlari” soʻzlari qoʻshilsin. 6. 43-pozitsiyadan keyin quyidagi mazmundagi 43-1-pozitsiya qoʻshilsin: 7. Quyidagi mazmundagi 45-51-pozitsiyalar qoʻshilsin:
OʻZBEKISTON RESPUBLIKASIDA TAMAKI MAHSULOTLARI VA ALKOGOLLI ICHIMLIKLARGA AKSIZ MARKALARINI QOʻLLASH TARTIBI TOʻGʻRISIDAGI YOʻRIQNOMAGA OʻZGARTIRISH VA QOʻSHIMCHALAR KIRITISH HAQIDA
(resolution, 2024-11-01)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga, Oʻzbekiston Respublikasi “Davlat bojxona xizmati toʻgʻrisida”gi Qonunining 7-moddasiga va Oʻzbekiston Respublikasi Prezidentining 2006-yil 7-noyabrdagi PQ-505-son “Alkogolli mahsulotlarni ishlab chiqarish va sotish samaradorligini oshirishga doir qoʻshimcha chora-tadbirlar toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2006-yil, 45-son, 440-modda) muvofiq Oʻzbekiston Respublikasi Moliya vazirligi, Davlat soliq qoʻmitasi va Davlat bojxona qoʻmitasi qaror qiladi: 1. Oʻzbekiston Respublikasi Moliya vazirligi, Davlat soliq qoʻmitasining 1998-yil 10-dekabrdagi 04-02-05/809, 98-156-son va Davlat bojxona qoʻmitasining 1998-yil 6-dekabrdagi 02/8-42-son qarori bilan tasdiqlangan Oʻzbekiston Respublikasida tamaki mahsulotlari va alkogolli ichimliklarga aksiz markalarini qoʻllash tartibi toʻgʻrisidagi yoʻriqnomaga (1999-yil 7-yanvar, roʻyxat raqami 589 — Oʻzbekiston Respublikasi qonun hujjatlari toʻplami, 1999-yil, 2-son, 2000-yil, 16-son, 2003-yil, 21-22-son) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligi tomonidan davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI FUQARO HAVO KEMALARINING RADIOJIHOZLARIGA SERTIFIKAT BERISh BOʻYIChA YOʻRIQNOMAGA OʻZGARTIRISh VA QOʻShIMChALAR KIRITISh TOʻGʻRISIDA
(other, 2016-03-14)

Havo kemasiga oʻrnatilgan radiojihoz tizimlari nomlarining roʻyxati, miqdori yoki radiojihoz signalining nurlanish chastotasi oʻzgarganda, radiojihoz Sertifikatini qayta rasmiylashtirish taomilini takomillashtirish maqsadida buyuraman: 1. Oʻzbekiston Respublikasi Parvozlar xavfsizligini nazorat qilish davlat inspeksiyasi boshligʻining 2004-yil 9-noyabrdagi 146-son buyrugʻi bilan tasdiqlangan (2004-yil 26-dekabr, roʻyxat raqami 1428) Oʻzbekiston Respublikasi fuqaro havo kemalarining radiojihozlariga Sertifikat berish boʻyicha yoʻriqnomaga ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida roʻyxatga olingan kundan oʻn kun oʻtgach amalga kiritilsin. 3. Ishlar boshqarmasi tomonidan devonxona bilan hamkorlikda Adliya vazirligida roʻyxatga olingan kundan boshlab oʻn kun ichida oʻzgarishlarning koʻpaytirilib barcha aviakompaniyalar va manfaatdor tashkilotlarga tarqatilishi taʼminlansin. 4. Mazkur buyruq bajarilishini nazorat qilish Sertifikatlash, litsenziyalash va parvozlar xavfsizligini nazorat qilish boshqarmasi boshligʻi zimmasiga yuklatilsin.
AYRIM XIZMATLARNI KOʻRSATAYOTGAN YuRIDIK ShAXSLAR UChUN DAROMAD (FOYDA) SOLIGʻI VA YAGONA SOLIQ TOʻLOVI BOʻYIChA SOLIQ IMTIYOZLARINI QOʻLLASh TARTIBI TOʻGʻRISIDAGI NIZOMGA QOʻShIMChALAR KIRITISh HAQIDA
(resolution, 2017-05-10)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2006-yil 18-dekabrdagi “Oʻzbekiston Respublikasining 2007-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi PQ-532-son qaroriga (Oʻzbekiston Respublikasi qonun hujjatlari toʻplami, 2006-y., 51-52-son, 507-modda) muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2006-yil 20-iyundagi 54, 2006-28-son qarori bilan tasdiqlangan Ayrim xizmatlarni koʻrsatayotgan yuridik shaxslar uchun daromad (foyda) soligʻi va yagona soliq toʻlovi boʻyicha soliq imtiyozlarini qoʻllash tartibi toʻgʻrisidagi nizomga (2006-yil 17-iyul, roʻyxat raqami 1594 — Oʻzbekiston Respublikasi qonun hujjatlari toʻplami, 2006-y., 28-29-son, 281-modda) ilovaga* muvofiq qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
ILMIY-TEXNIKA HAMKORLIGI BOʻYICHA XALQARO VA XORIJIY TASHKILOTLAR VA FOND HAMDA XALQARO BITIMLAR GRANTLARI DOIRASIDA CHET ELDAN KELTIRILGAN PUL MABLAGʻLARI VA USKUNALARGA XULOSALARNI BERISH TARTIBIGA OʻZGARTIRISHLAR KIRITISH HAQIDA
(resolution, 2024-09-22)

Oʻzbekiston Respublikasi Prezidentining 2006-yil 7-avgustdagi PQ-436-sonli “Fan va texnologiyalar rivojlanishini muvofiqlashtirish va boshqarishni takomillashtirish chora-tadbirlari toʻgʻrisida”gi qaroriga muvofiq (Oʻzbekiston Respublikasi qonun hujjatlari toʻplami, 2006-yil, 31-32-son, 311-modda) Oʻzbekiston Respublikasi Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qoʻmitasi, Moliya vazirligi, Davlat soliq qoʻmitasi, Davlat bojxona qoʻmitasi qaror qiladi: 1. Oʻzbekiston Respublikasi Fan va texnika Davlat qoʻmitasi tomonidan 1998-yil 16-martda, Moliya vazirligi tomonidan 1998-yil 15-aprelda, Davlat soliq qoʻmitasi tomonidan 1998-yil 30-aprelda, Davlat bojxona qoʻmitasi tomonidan 1998-yil 27-martda tasdiqlangan Ilmiy-texnika hamkorligi boʻyicha xalqaro va xorijiy tashkilotlar va fond hamda xalqaro bitimlar grantlari doirasida chet eldan keltirilgan pul mablagʻlari va uskunalarga xulosalarni berish tartibiga (1998-yil 18-may, roʻyxat raqami 438) ilova* boʻyicha oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
Avtomobillarni gaz bilan toʻldirish kompressor stansiyalari va avtomobillarga gaz quyish stansiyalari shoxobchalarini rivojlantirish hamda avtotransport vositalarini suyultirilgan va siqilgan gazga bosqichma-bosqich oʻtkazish chora-tadbirlari toʻgʻrisida
(resolution, 2025-12-16)

Mustaqillik yillarida respublikada ichki bozorni yoqilgʻi-energetika resurslari bilan taʼminlash chora-tadbirlari amalga oshirildi. Neft, gaz va gaz kondensatini qayta ishlash taʼminlanmoqda, suyultirilgan gaz ishlab chiqarish koʻpaymoqda. Avtotransport vositalarining bir qismini suyultirilgan va siqilgan gazga oʻtkazish kompleks chora-tadbirlari amalga oshirildi hamda ularga xizmat koʻrsatish boʻyicha keng tarmoqli infratuzilma tashkil etildi. Iqtisodiyotning oʻsishi va unga bogʻliq ravishda avtotransport vositalari sonining koʻpayishi avtomobil yonilgʻisiga, shu jumladan suyultirilgan va siqilgan gazga boʻlgan ehtiyoj oʻsishiga olib kelmoqda. Ayni vaqtda, suyultirilgan va siqilgan gazdan foydalanish hajmini tegishli ravishda koʻpaytirish, avtomobillarni gaz bilan toʻldirish kompressor stansiyalarini va avtomobillarga gaz quyish stansiyalari shoxobchalarini rivojlantirish boʻyicha aniq strategiya belgilanmagan. Avtotransport vositalarini ekologik toza yonilgʻi turlari bilan oʻz vaqtida taʼminlash, avtomobil benzinini ular bilan almashtirish, respublikaning transport infratuzilmasini yanada rivojlantirish va ushbu maqsadlarda investitsiyalarni jalb etish maqsadida Vazirlar Mahkamasi qaror qiladi: 5. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston avtomobil va daryo transporti agentligi bilan birgalikda bir oy muddatda Oʻzbekiston Respublikasi Iqtisodiyot vazirligiga avtomobillarni gaz bilan toʻldirish kompressor stansiyalari va avtomobillarga gaz quyish stansiyalarini xalqaro va viloyatlararo avtomobil yoʻllari boʻylab maqbul joylashtirishning loyiha sxemalarini kiritsinlar. 6. “Oʻzbekneftgaz” milliy xolding kompaniyasi “Oʻzdavneftgazinspeksiya”, Oʻzbekiston avtomobil va daryo transporti agentligi, manfaatdor vazirliklar va idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda ikki oy muddatda mazkur qarorga 3, 3a, 4 va 4a-ilovalarga muvofiq prognoz parametrlar bajarilishi boʻyicha chora-tadbirlarni ishlab chiqsin va tasdiqlash uchun Yoqilgʻi-energetika resurslarini tejash komissiyasiga kiritsin. 7. Oʻzbekiston Respublikasi Ichki ishlar vazirligi siqilgan va suyultirilgan gazdan foydalanish uchun qayta jihozlangan avtotransport vositalari konstruksiyasining loyiha hujjatlariga va yoʻl harakati xavfsizligi talablariga muvofiqligi ustidan qattiq nazorat oʻrnatsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari E.R.Shoismatov zimmasiga yuklansin.
ANDIJON, NAMANGAN, SIRDARYO, TOSHKENT VA FARGʻONA VILOYATLARIDA SIRDARYONING SUVNI MUHOFAZA QILISH ZONASINI VA SOHILBOʻYI MINTAQASINI BELGILASH TOʻGʻRISIDA
(resolution, 2018-12-10)

Oʻzbekiston Respublikasining “Muhofaza etiladigan tabiiy hududlar toʻgʻrisida”gi Qonuniga muvofiq va Vazirlar Mahkamasining “1999 — 2005-yillarda Oʻzbekiston Respublikasining atrof muhitni muhofaza qilish ishlari dasturi toʻgʻrisida” 1999-yil 20-oktabrdagi 469-sonli qarori ijrosini taʼminlash, Oʻzbekiston Respublikasi hududida Sirdaryo daryosining suv resurslarini ifloslanishdan muhofaza qilishni kuchaytirish maqsadida Vazirlar Mahkamasi qaror qiladi: 1. Andijon, Namangan, Sirdaryo, Toshkent va Fargʻona viloyatlari hududlarida Sirdaryo daryosining suvni muhofaza qilish zonasi va sohilboʻyi mintaqasining mos ravishda 50 054 ga va 10 206,3 gektar umumiy yer maydonini tumanlar kesimida yer egalari, yerdan foydalanuvchilar va ijarachilariga biriktirilishi 1-ilovaga muvofiq belgilansin. 2. Andijon, Namangan, Sirdaryo, Toshkent va Fargʻona viloyatlari hokimliklari Oʻzbekiston Respublikasi Tabiatni muhofaza qilish Davlat qoʻmitasi va Oʻzbekiston Respublikasi suv xoʻjaligi vazirligi bilan birgalikda: uch oylik muddat ichida suvni muhofaza qilish zonasida joylashgan ekologik potensial xavfli obyektlarni inventarizatsiyadan oʻtkazsin; 2012-yilgacha suvni muhofaza qilish zonasidan ekologik xavfli obyektlarni hamda sohilboʻyi mintaqa zonasidan barcha obyektlarni (suv xoʻjaligi obyektlaridan tashqari) olib tashlash reja-jadvallarini 2 va 3-ilovalarga muvofiq ishlab chiqsin va amalga oshirsin; Oʻzbekiston Respublikasi yer resurslari, geodeziya, kartografiya va davlat kadastri Davlat qoʻmitasi bilan birgalikda oʻrmon plantatsiyalarini yaratish uchun suvni muhofaza qilish zonasi yerlarini ajratish imkoniyatlarini koʻrib chiqsin; yangi qabristonlar tashkil etish uchun Sirdaryo daryosining suvni muhofaza qilish zonasidan tashqari yangi yer uchastkalarini belgilangan tartibda ajratsin; Sirdaryo daryosining suvni muhofaza qilish zonasi va sohilboʻyi mintaqasi yerlaridan Oʻzbekiston Respublikasi Vazirlar Mahkamasining 1992-yil 7-apreldagi 174-sonli qarori bilan tasdiqlangan Oʻzbekiston Respublikasidagi suv omborlari va boshqa suv havzalari, daryolar, magistral kanallar va kollektorlarning, shuningdek, ichimlik suv va maishiy suv taʼminotining, davolash va madaniy-sogʻlomlashtirishda ishlatiladigan suv manbalarining suvni muhofaza qilish zonalari haqidagi Nizom talablariga muvofiq foydalanishni taʼminlasin. Sirdaryo daryosining suvni muhofaza qilish zonasida joylashgan qabristonlarda yangi dafnlar taqiqlansin. 3. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining qishloq va suv xoʻjaligi, qishloq xoʻjalik mahsulotlarini qayta ishlash hamda isteʼmol tovarlari masalalari axborot-tahlil departamenti zimmasiga yuklatilsin.